బోరెడ్డి అయోధ్యరెడ్డి

బోరెడ్డి అయోధ్యరెడ్డి తెలంగాణ రాష్ట్రానికి చెందిన రాజకీయ నాయకుడు, జర్నలిస్ట్. ఆయనను 2025 మే 12న తెలంగాణ రాష్ట్ర సమాచార కమిషనర్‌గా నియమిస్తూ రాష్ట్ర ప్రభుత్వం ప్ర‌ధాన కార్య‌ద‌ర్శి కె.రామకృష్ణారావు ఉత్తర్వులు జారీ చేశాడు. 
జననం, విద్యాభాస్యం 
బోరెడ్డి అయోధ్యరెడ్డి   తెలంగాణ రాష్ట్రం, యాదాద్రి భువనగిరి జిల్లా, తుర్కపల్లి మండలం, తుర్కపల్లి గ్రామంలో బోరెడ్డి సత్తిరెడ్డి, భారతమ్మ దంపతులకు జన్మించాడు. ఆయన మండల కేంద్రంలోని ప్రభుత్వ ఉన్నత పాఠశాలలో పదవతరతి, జగదేవ్‌పూర్‌లో ప్రభుత్వ జూనియర్‌ కాలేజ్‌లో ఇంటర్మీడియట్, భువనగిరిలోని ఎస్‌ఎల్‌ఎన్‌ఎస్‌ డిగ్రీ కళాశాలలో డిగ్రీని, హైదరాబాద్‌లోని పొట్టి శ్రీరాములు తెలుగు విశ్వవిద్యాల యంలో ఎంసీజే (కమ్యూనికేషన్‌ జర్నలిజం), హైద్రాబాద్‌ కే.వి. రంగారెడ్డి కళాశాలలో ఎల్‌ఎల్‌బి పూర్తి చేసి ఆ తరువాత ప్రజాశక్తి, ఆంధ్రజ్యోతి, సాక్షి పత్రికల్లో వివిధ హోదాల్లో జర్నలిస్టుగా పని చేశాడు.
రాజకీయ జీవితం
బోరెడ్డి అయోధ్యరెడ్డి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018లో టీపీసీసీ రాష్ట్ర అధికార ప్రతినిధిగా, రాష్ట్ర మీడియా కోఆర్డినేటర్‌గా, తెలంగాణ రాష్ట్రంలో రాహుల్ గాంధీ చేసిన భారత్‌ జూడో యాత్రలో మీడియా కమిటీ కన్వీనర్‌గా, 2023 ఎన్నికల్లో వార్‌ రూం కోఆర్డినేటర్‌గా వివిధ హోదాల్లో పని చేశాడు.
ముఖ్యమంత్రి ముఖ్య ప్రజా సంబంధాల అధికారిగా
బోరెడ్డి అయోధ్యరెడ్డి 2023 ఎన్నికల్లో కాంగ్రెస్ ప్రభుత్వం ఏర్పాటైన తరువాత డిసెంబర్ 2023లో ముఖ్యమంత్రి రేవంత్ రెడ్డికి చీఫ్‌ పబ్లిక్‌ రిలేషన్స్‌ ఆఫీసర్‌ (సీపీఆర్వో)గా నియమితుడయ్యాడు. 
తెలంగాణ రాష్ట్ర సమాచార కమిషనర్‌గా
బోరెడ్డి అయోధ్యరెడ్డిని తెలంగాణ రాష్ట్ర సమాచార కమిషనర్ల నియామకానికి గవర్నర్ జిష్ణుదేవ్ వర్మ ఆమోదం తెలపడంతో 2025 మే 12న తెలంగాణ రాష్ట్ర సమాచార కమిషనర్‌గా నియమిస్తూ రాష్ట్ర ప్రభుత్వం ప్ర‌ధాన కార్య‌ద‌ర్శి కె.రామకృష్ణారావు ఉత్తర్వులు జారీ చేశాడు. ఆయన 2025 మే 15న భాద్యతలు చేపట్టాడు.

మూలాలు

వర్గం:యాదాద్రి భువనగిరి జిల్లా పాత్రికేయులు
వర్గం:యాదాద్రి భువనగిరి జిల్లా వ్యక్తులు